የነገይቱ ኢትዮጵያ መጭ ጊዜያት በመንታ መነፅሮች ሲቃኝ
የዛሬይቱን ኢትዮጵያ ሁለንተናዊ አያያዝ በመርመር መቀጣዩ ምዕራፍ "ሊሆን ይገባዋል" ያሉትን በማስፈር የለውጡን አቅጣጫ በየበኩላቸው የቃኙ ሁለት የፖለቲካና የምጣኔ ሃብት አዋቂዎች ናቸው በቅርቡ ይፋ ያደረጓቸውን ፅሁፎች መሠረት ባደረገ ዝግጅት የሚከራከሩት::የመጀመሪያው ፀሃፊ ሻለቃ ዳዊት ወልደጊዮርጊስ የአፍሪቃ የስትራተጂያዊና የፀጥታ ጉዳዮች ተቁዋም ሥራ አስፈፃሚ ዳይሬክተር ናቸው:: በቀደመው ወታደራዊ መንግሥት በሲቪል አስተዳደር እና በወታደራዊ ሞያ በተለያዩ ከፍተኛ ኃላፊነቶች አገልግለዋል::ሁለተኛውፀሃፊዶ/ር ዮናስ ብሩ በዓለም ባንክ ዓለም አቀፍ የንፅፅር ፕሮግራም ምክትል ሥራ አስኪያጅ በመሆን ያገለገሉ አንጋፋ የምጣኔ ኃብት ባለሞያ ናቸው:: በአምስት ቋንቋዎች በየሶስት ወሩ የሚታተመው የዓለም ባንክ የጥናት መፅሄት ዋና አዘጋጅ በመሆንም አገልግለዋል:: በቅርቡም ኢትዮጵያ ለምን ገለልተኛ የምጣኔ ሃብት አማካሪዎች መማክርት ማቋቋም እንደሚያስፈልጋት የሚሞግት አንድ ጥናታዊ ሰነድ ከሌሎች የሞያ አጋሮቻቸው ጋር በመሆን በተባባሪነት አዘጋጅተዋል:: 